Nyu-Yorkdagi reklama kompaniyalardan birining art-direktori Patrik Xorton shahardagi qor uyumlarini to‘g‘ri ishlatish yo‘lini topdi: u qordan eskimoslarning qishki uyi – igluni (boshqa nomi: kuinsi) qurib, Airbnb resursida ijara e’lonini berdi. Uyda bir kecha tunash uchun Xorton 200 dollar so‘ramoqda. Tez orada e’lon Airbnb’dan olib tashlandi, negaki u talablarga javob bermasdi, ya’ni elektr tarmog‘i, suv quvurlari va kirish eshigiga ega emasdi. Dizaynerning ta’kidlashicha, mazkur uychani qurishga uch soat vaqt sarflagan.